title: Neuvoston päätös (EU) 2015/771, annettu 7 päivänä toukokuuta 2015, henkilöiden vapaasta liikkuvuudesta tehdyllä Euroopan yhteisön ja sen jäsenvaltioiden sekä Sveitsin valaliiton välisellä sopimuksella perustetussa sekakomiteassa Euroopan unionin puolesta esitettävästä kannasta sopimuksen liitteen III (ammattipätevyyksien vastavuoroinen tunnustaminen) muuttamiseksi

text:
               14.5.2015

               FI

               Euroopan unionin virallinen lehti

               L 121/7

         NEUVOSTON PÄÄTÖS (EU) 2015/771,
   annettu 7 päivänä toukokuuta 2015,
   henkilöiden vapaasta liikkuvuudesta tehdyllä Euroopan yhteisön ja sen jäsenvaltioiden sekä Sveitsin valaliiton välisellä sopimuksella perustetussa sekakomiteassa Euroopan unionin puolesta esitettävästä kannasta sopimuksen liitteen III (ammattipätevyyksien vastavuoroinen tunnustaminen) muuttamiseksi
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 46, 53 ja 62 artiklan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan yhteisön ja sen jäsenvaltioiden sekä Sveitsin valaliiton sopimus henkilöiden vapaasta liikkuvuudesta (1), jäljempänä ’sopimus’, allekirjoitettiin 21 päivänä kesäkuuta 1999, ja se tuli voimaan 1 päivänä kesäkuuta 2002.

               (2)

               Sopimuksen 18 artiklan mukaisesti sopimuksen liitteen III (ammattipätevyyksien vastavuoroinen tunnustaminen) muuttaminen edellyttää sopimuksen 14 artiklalla perustetun sekakomitean päätöstä.

               (3)

               Jotta voitaisiin ylläpitää Euroopan unionin säädösten johdonmukaista ja asianmukaista soveltamista ja jotta vältettäisiin hallinnolliset ja mahdolliset oikeudelliset ongelmat, sopimuksen liitettä III (ammattipätevyyksien vastavuoroinen tunnustaminen) olisi muutettava lisäämällä siihen unionin uudet säädökset, joihin sopimuksessa ei nykyisellään viitata.

               (4)

               On asianmukaista vahvistaa unionin puolesta sekakomiteassa esitettävä kanta sopimuksen liitteen III (ammattipätevyyksien vastavuoroinen tunnustaminen) muuttamiseksi.

               (5)

               Sekakomiteassa esitettävän unionin kannan olisi perustuttava tähän päätökseen liitettyyn päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   Henkilöiden vapaasta liikkuvuudesta tehdyn, Euroopan yhteisön ja sen jäsenvaltioiden sekä Sveitsin valaliiton välisen sopimuksen 14 artiklalla perustetussa sekakomiteassa, jäljempänä ’sekakomitea’, esitettävä unionin kanta sopimuksen liitteen III (ammattipätevyyksien vastavuoroinen tunnustaminen) muuttamisesta perustuu tähän päätökseen liitettyyn sekakomitean päätösluonnokseen.
   Unionin edustajat voivat sekakomiteassa sopia vähäisistä teknisistä muutoksista päätösluonnokseen ilman että uusi neuvoston päätös on tarpeen.
   2 artikla
   Kun sekakomitean päätös on hyväksytty, se julkaistaan Euroopan unionin virallisessa lehdessä.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 7 päivänä toukokuuta 2015.

            Neuvoston puolesta

            Puheenjohtaja

         E. RINKĒVIČS

      (1)  EYVL L 114, 30.4.2002, s. 6.

      LUONNOS
      Henkilöiden vapaasta liikkuvuudesta tehdyn Euroopan yhteisön ja sen jäsenvaltioiden sekä Sveitsin valaliiton välisen sopimuksen 14 artiklalla perustetun
      SEKAKOMITEAN PÄÄTÖS N:o …/2015,
      annettu … päivänä …kuuta …,
      sopimuksen liitteen III (ammattipätevyyksien vastavuoroinen tunnustaminen) muuttamisesta
      SEKAKOMITEA, joka
      ottaa huomioon Euroopan yhteisön ja sen jäsenvaltioiden sekä Sveitsin valaliiton sopimuksen henkilöiden vapaasta liikkuvuudesta (1), jäljempänä ’sopimus’, ja erityisesti sen 14 ja 18 artiklan,
      sekä katsoo seuraavaa:

                  (1)

                  Sopimus allekirjoitettiin 21 päivänä kesäkuuta 1999, ja se tuli voimaan 1 päivänä kesäkuuta 2002.

                  (2)

                  Sopimuksen liite III (ammattipätevyyksien vastavuoroinen tunnustaminen) on korvattu EU:n ja Sveitsin sekakomitean päätöksellä N:o 2/2011 (2), ja se olisi saatettava ajan tasalle Euroopan unionin ja Sveitsin kyseisen päivämäärän jälkeisten säädösten huomioon ottamiseksi,

            ON HYVÄKSYNYT TÄMÄN PÄÄTÖKSEN:
      1 artikla
      Muutetaan sopimuksen liite III (ammattipätevyyksien vastavuoroinen tunnustaminen) tämän päätöksen liitteen mukaisesti.
      2 artikla
      Tämä päätös on laadittu bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tšekin, tanskan, unkarin ja viron kielillä, ja jokainen teksti on yhtä todistusvoimainen.
      3 artikla
      Tämä päätös tulee voimaan päivänä, jona sekakomitea hyväksyy sen.

         Tehty ….

               Sekakomitean puolesta

               Puheenjohtaja

         (1)  EYVL L 114, 30.4.2002, s. 6.

         (2)  EUVL L 277, 22.10.2011, s. 20.

      LIITE
      Muutetaan henkilöiden vapaasta liikkuvuudesta tehdyn, Euroopan yhteisön ja sen jäsenvaltioiden sekä Sveitsin valaliiton välisen sopimuksen liite III (ammattipätevyyksien vastavuoroinen tunnustaminen) seuraavasti:

                  1.

                  Lisätään ”A JAKSO: SÄÄDÖKSET, JOIHIN VIITATAAN” -jakson 1a kohtaan seuraavat luetelmakohdat:

                              ”—

                              Komission asetus (EU) N:o 623/2012, annettu 11 päivänä heinäkuuta 2012, ammattipätevyyden tunnustamisesta annetun Euroopan parlamentin ja neuvoston direktiivin 2005/36/EY liitteen II muuttamisesta (EUVL L 180, 12.7.2012, s. 9),

                              —

                              Komission tiedonanto – Ilmoitus – direktiivin 2005/36/EY liitteessä I tarkoitetuista ammatillisista yhdistyksistä ja järjestöistä, jotka täyttävät direktiivin 3 artiklan 2 kohdan edellytykset (EUVL C 182, 23.6.2011, s. 1),

                              —

                              Komission tiedonanto – Ilmoitus – muodollista pätevyyttä osoittavat asiakirjat – ammattipätevyyden tunnustamisesta annettu direktiivi 2005/36/EY (liite V) (EUVL C 183, 24.6.2011, s. 1),

                              —

                              Komission tiedonanto – Ilmoitus – muodollista pätevyyttä osoittavat asiakirjat – ammattipätevyyden tunnustamisesta annettu direktiivi 2005/36/EY (liite V) (EUVL C 367, 16.12.2011, s. 5),

                              —

                              Komission tiedonanto – Ilmoitus – muodollista pätevyyttä osoittavat asiakirjat – ammattipätevyyden tunnustamisesta annettu direktiivi 2005/36/EY (liite V) (EUVL C 244, 14.8.2012, s. 1),

                              —

                              Komission tiedonanto – Ilmoitus – muodollista pätevyyttä osoittavat asiakirjat – ammattipätevyyden tunnustamisesta annettu direktiivi 2005/36/EY (liite V) (EUVL C 396, 21.12.2012, s. 1),

                              —

                              Komission tiedonanto – Ilmoitus – muodollista pätevyyttä osoittavat asiakirjat – ammattipätevyyden tunnustamisesta annettu direktiivi 2005/36/EY (liite V) (EUVL C 183, 28.6.2013, s. 4),

                              —

                              Komission tiedonanto – Ilmoitus – muodollista pätevyyttä osoittavat asiakirjat – ammattipätevyyden tunnustamisesta annettu direktiivi 2005/36/EY (liite V) (EUVL C 301, 17.10.2013, s. 1).”

                  2.

                  Lisätään 1g kohtaan merkinnät seuraavasti:

                              ”Maa

                              Nimike

                              Syöpätaudit
                              Koulutuksen vähimmäiskesto: 5 vuotta

                              Sveitsi

                              Medizinische Onkologie
                              Oncologie médicale
                              Oncologia medica

                              Maa

                              Nimike

                              Perinnöllisyyslääketiede
                              Koulutuksen vähimmäiskesto: 4 vuotta

                              Sveitsi

                              Medizinische Genetik
                              Génétique médicale
                              Genetica medica”

                  3.

                  Korvataan 1g kohdan nimikettä ”Sisätaudit” koskeva merkintä seuraavasti:

                              ”Maa

                              Nimike

                              Sisätaudit
                              Koulutuksen vähimmäiskesto: 5 vuotta

                              Sveitsi

                              Allgemeine Innere Medizin
                              Médecine interne générale
                              Medicina interna generale”

                  4.

                  Lisätään 1 i kohtaan merkintä seuraavasti:

                              ”Maa

                              Koulutuksesta annettava asiakirja

                              Asiakirjan antava elin

                              Ammattinimike

                              Viiteajankohta

                              Sveitsi

                                          3.

                                          Diplomierte Pflegefachfrau HF, diplomierter Pflegefachmann HF
                                          Infirmière diplômée ES, infirmier diplômé ES
                                          Infermiera diplomata SSS, infermiere diplomato SSS

                              Höhere Fachschulen, die staatlich anerkannte Bildungsgänge durchführen
                              Écoles supérieures qui proposent des filières de formation reconnues par l'État
                              Scuole specializzate superiori che propongono dei cicli di formazione riconosciuti dallo Stato

                              Pflegefachfrau, Pflegefachmann
                              Infirmière, infirmier
                              Infermiera, infermiere

                              1. kesäkuuta 2002”

                  5.

                  Korvataan 1m kohdassa oleva taulukko seuraavasti:

                              ”Maa

                              Koulutuksesta annettava asiakirja

                              Asiakirjan antava elin

                              Ammattinimike

                              Viiteajankohta

                              Sveitsi

                                          1.

                                          Diplomierte Hebamme
                                          Sage-femme diplômée
                                          Levatrice diplomata

                              Schulen, die staatlich anerkannte Bildungsgänge durchführen
                              Écoles qui proposent des filières de formation reconnues par l'État
                              Scuole che propongono dei cicli di formazione riconosciuti dallo Stato

                              Hebamme
                              Sage-femme
                              Levatrice

                              1. kesäkuuta 2002

                                          2.

                                          [Bachelor of Science [Name of the UAS] in Midwifery]
                                          ’Bachelor of Science HES-SO de Sage-femme’ (Bachelor of Science HES-SO in Midwifery)
                                          ’Bachelor of Science BFH Hebamme’ (Bachelor of Science BFH in Midwifery)
                                          ’Bachelor of Science ZFH Hebamme’ (Bachelor of Science ZHAW in Midwifery)

                              Schulen, die staatlich anerkannte Bildungsgänge durchführen
                              Écoles qui proposent des filières de formation reconnues par l'État
                              Scuole che propongono dei cicli di formazione riconosciuti dallo Stato

                              Hebamme
                              Sage-femme
                              Levatrice

                              1. kesäkuuta 2002”


title: Neuvoston päätös (YUTP) 2017/50, annettu 11 päivänä tammikuuta 2017, Euroopan unionin YTPP-operaatiosta Malissa (EUCAP Sahel Mali) annetun päätöksen 2014/219/YUTP muuttamisesta

text:
               12.1.2017

               FI

               Euroopan unionin virallinen lehti

               L 7/18

         NEUVOSTON PÄÄTÖS (YUTP) 2017/50,
   annettu 11 päivänä tammikuuta 2017,
   Euroopan unionin YTPP-operaatiosta Malissa (EUCAP Sahel Mali) annetun päätöksen 2014/219/YUTP muuttamisesta
   EUROOPAN UNIONIN NEUVOSTO,
   ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 15 päivänä huhtikuuta 2014 päätöksen 2014/219/YUTP (1) Euroopan unionin YTPP-operaatiosta Malissa (EUCAP Sahel Mali). Operaatiota varten laadittiin toimeksianto ja rahoitusohje 14 päivään tammikuuta 2017 saakka.

               (2)

               Poliittisten ja turvallisuusasioiden komitea suositteli operaation strategisen tarkastelun jälkeen, että EUCAP Sahel Malin toimeksiantoa mukautettaisiin ja jatkettaisiin kahdella vuodella. Rahoitusohje olisi vahvistettava 15 päivän tammikuuta 2017 ja 14 päivän tammikuuta 2018 väliseksi ajaksi.

               (3)

               Päätös 2014/219/YUTP olisi näin ollen muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2014/219/YUTP seuraavasti:

               1)

               Korvataan 2 artikla seuraavasti:
               ”2 artikla
               Tavoite ja tehtävät
               1.   EUCAP Sahel Malin tavoitteena on auttaa Malin viranomaisia palauttamaan perustuslaillinen ja demokraattinen järjestys maahan sekä ylläpitämään sitä ja luomaan olosuhteet kestävälle rauhalle Malissa sekä palauttamaan valtion arvovalta ja legitimiteetti koko Malin alueelle ja ylläpitämään sitä maan hallinnon tehokkaan uudelleenjärjestelyn avulla.
               2.   Tukeakseen Malin ripeää toimintaa valtion arvovallan palauttamisessa sekä 15 päivänä toukokuuta ja 20 päivänä kesäkuuta 2015 allekirjoitetun Malin rauhan ja sovinnon sopimuksen täytäntöönpanossa EUCAP Sahel Mali auttaa ja neuvoo Malin sisäisestä turvallisuudesta vastaavia joukkoja uuden hallituksen vahvistaman turvallisuutta koskevan uudistamisen täytäntöönpanossa yhteensovitetusti muiden kansainvälisten toimijoiden, erityisesti MINUSMAn, kanssa seuraavin tavoittein:

                           a)

                           niiden operatiivisen tehokkuuden parantaminen;

                           b)

                           niiden komentoketjujen uudelleen rakentaminen;

                           c)

                           oikeus- ja hallintoviranomaisten aseman vahvistaminen niiden operaatioiden johtamisessa ja valvonnassa; ja

                           d)

                           niiden uudelleen maan pohjoisosaan sijoittamisen helpottaminen.

                     3.   EUCAP Sahel Malin toimet edistävät Sahel G5 -maiden sisäisten turvallisuusjoukkojen ja Malin sisäisestä turvallisuudesta vastaavien joukkojen yhteentoimivuuden ja yhteensovittamisen tehostamista.
               4.   Tavoitteensa saavuttamiseksi EUCAP Sahel Mali noudattaa neuvoston 17 päivänä maaliskuuta 2014 hyväksymässä kriisinhallinnan toiminta-ajatuksessa määriteltyjä ja neuvoston hyväksymissä operatiivisen suunnittelun asiakirjoissa kehitettyjä strategisia toimintalinjoja.”

               2)

               Korvataan 14 artiklan 1 kohta seuraavasti:
               ”1.   EUCAP Sahel Maliin liittyviin menoihin tarkoitettu rahoitusohje 15 päivän huhtikuuta 2014 ja 14 päivän tammikuuta 2015 väliselle ajalle on 5 500 000 euroa. EUCAP Sahel Maliin liittyviin menoihin tarkoitettu rahoitusohje 15 päivän tammikuuta 2015 ja 14 päivän tammikuuta 2016 väliselle ajalle on 11 400 000 euroa. EUCAP Sahel Maliin liittyviin menoihin tarkoitettu rahoitusohje 15 päivän tammikuuta 2016 ja 14 päivän tammikuuta 2017 väliselle ajalle on 19 775 000 euroa. EUCAP Sahel Maliin liittyviin menoihin tarkoitettu rahoitusohje 15 päivän tammikuuta 2017 ja 14 päivän tammikuuta 2018 väliselle ajalle on 29 800 000 euroa. Neuvosto päättää rahoitusohjeesta seuraaville jaksoille.”

               3)

               Muutetaan 17 artikla seuraavasti:

                           a)

                           lisätään kohta seuraavasti:
                           ”1 a.   Korkealla edustajalla on valtuudet luovuttaa EU:n turvallisuusluokiteltuja tietoja ja EUCAP Sahel Malia varten laadittuja asiakirjoja Euroopan raja- ja merivartiovirastolle (Frontex) niitä kutakin vastaavaan turvallisuusluokkaan asti, jonka neuvosto on määrittänyt päätöksen 2013/488/EU mukaisesti. Tätä varten vahvistetaan korkean edustajan ja Frontexin väliset järjestelyt.”

                           b)

                           korvataan 4 kohta seuraavasti:
                           ”4.   Korkea edustaja voi siirtää tällaisia valtuuksia sekä valtuudet sopia tässä artiklassa tarkoitetuista järjestelyistä EUH:n virkamiehille, siviilioperaatioiden komentajalle ja/tai operaation johtajalle päätöksen 2013/488/EU liitteessä VI olevan VII jakson mukaisesti.”

               4)

               Korvataan 18 artiklan viimeinen virke seuraavasti:
               ”Sitä sovelletaan 14 päivään tammikuuta 2019 asti.”

         2 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Brysselissä 11 päivänä tammikuuta 2017.

            Neuvoston puolesta

            Puheenjohtaja

         L. GRECH

      (1)  Neuvoston päätös 2014/219/YUTP, annettu 15 päivänä huhtikuuta 2014, Euroopan unionin YTPP-operaatiosta Malissa (EUCAP Sahel Mali) (EUVL L 113, 16.4.2014, s. 21).


Avis juridique important

|

32001D0391

2001/391/EY: Neuvoston päätös, tehty 14 päivänä toukokuuta 2001, alueiden komitean belgialaisen varsinaisen jäsenen nimeämisestä

Virallinen lehti nro L 138 , 22/05/2001 s. 0021 - 0021

Neuvoston päätös,tehty 14 päivänä toukokuuta 2001,alueiden komitean belgialaisen varsinaisen jäsenen nimeämisestä(2001/391/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 263 artiklan,ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1),sekä katsoo, että alueiden komiteassa on vapautunut varsinaisen jäsenen paikka Joseph MARAITEn erottua, mikä on annettu neuvostolle tiedoksi 30 päivänä tammikuuta 2001, jaottaa huomioon Belgian hallituksen ehdotuksen,ON PÄÄTTÄNYT SEURAAVAA:Ainoa artiklaNimetään Karl-Heinz LAMBERTZ alueiden komitean varsinaiseksi jäseneksi Joseph MARAITEn tilalle tämän jäljellä olevaksi toimikaudeksi eli 25 päivään tammikuuta 2002 saakka.Tehty Brysselissä 14 päivänä toukokuuta 2001.Neuvoston puolestaPuheenjohtajaA. Lindh(1) EYVL L 28, 4.2.1998, s. 19.


title: 2013/168/EU: Euroopan keskuspankin päätös, annettu 20 päivänä maaliskuuta 2013 , Irlannin valtion liikkeeseen laskemien tai takaamien jälkimarkkinakelpoisten velkainstrumenttien vakuuskelpoisuutta koskevista väliaikaisista toimenpiteistä annetun päätöksen EKP/2011/4, Portugalin valtion liikkeeseen laskemien tai takaamien jälkimarkkinakelpoisten velkainstrumenttien vakuuskelpoisuutta koskevista väliaikaisista toimenpiteistä annetun päätöksen EKP/2011/10, Helleenien tasavallan liikkeeseen laskemien tai täysimääräisesti takaamien jälkimarkkinakelpoisten velkainstrumenttien vakuuskelpoisuutta koskevista väliaikaisista toimenpiteistä annetun päätöksen EKP/2012/32 ja väliaikaisista muutoksista valuuttamääräisten vakuuksien vakuuskelpoisuutta koskeviin sääntöihin annetun päätöksen EKP/2012/34 kumoamisesta (EKP/2013/5)

text:
               5.4.2013

               FI

               Euroopan unionin virallinen lehti

               L 95/21

         EUROOPAN KESKUSPANKIN PÄÄTÖS,
   annettu 20 päivänä maaliskuuta 2013,
   Irlannin valtion liikkeeseen laskemien tai takaamien jälkimarkkinakelpoisten velkainstrumenttien vakuuskelpoisuutta koskevista väliaikaisista toimenpiteistä annetun päätöksen EKP/2011/4, Portugalin valtion liikkeeseen laskemien tai takaamien jälkimarkkinakelpoisten velkainstrumenttien vakuuskelpoisuutta koskevista väliaikaisista toimenpiteistä annetun päätöksen EKP/2011/10, Helleenien tasavallan liikkeeseen laskemien tai täysimääräisesti takaamien jälkimarkkinakelpoisten velkainstrumenttien vakuuskelpoisuutta koskevista väliaikaisista toimenpiteistä annetun päätöksen EKP/2012/32 ja väliaikaisista muutoksista valuuttamääräisten vakuuksien vakuuskelpoisuutta koskeviin sääntöihin annetun päätöksen EKP/2012/34 kumoamisesta
   (EKP/2013/5)
   (2013/168/EU)
   EUROOPAN KESKUSPANKIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 127 artiklan 2 kohdan ensimmäisen luetelmakohdan,
   ottaa huomioon Euroopan keskuspankkijärjestelmän ja Euroopan keskuspankin perussäännön sekä erityisesti sen 3.1 artiklan ensimmäisen luetelmakohdan, 12.1 artiklan, 18 artiklan sekä 34.1 artiklan toisen luetelmakohdan,
   ottaa huomioon eurojärjestelmän rahapolitiikan välineistä ja menettelyistä 20 päivänä syyskuuta 2011 annetut suuntaviivat EKP/2011/14 (1) ja erityisesti niiden liitteessä I olevan 1.6, 6.3.1 ja 6.3.2 kohdan,
   sekä katsoo seuraavaa:

               (1)

               Väliaikaisista muutoksista valuuttamääräisten vakuuksien vakuuskelpoisuutta koskeviin sääntöihin 19 päivänä joulukuuta 2012 annetun päätöksen EKP/2012/34 (2) sisältö olisi sisällytettävä eurojärjestelmän rahoitusoperaatioihin sekä vakuuskelpoisuuteen liittyvistä väliaikaisista lisätoimenpiteistä ja suuntaviivojen EKP/2007/9 (3) muuttamisesta 2 päivänä elokuuta 2012 annettuihin suuntaviivoihin EKP/2012/18, joka on kaikkein keskeisin eurojärjestelmän rahoitusoperaatioihin sekä vakuuskelpoisuuteen liittyviä väliaikaisia toimenpiteitä koskeva säädös.

               (2)

               Selkeyden ja yksinkertaisuuden vuoksi Irlannin valtion liikkeeseen laskemien tai takaamien jälkimarkkinakelpoisten velkainstrumenttien vakuuskelpoisuutta koskevista väliaikaisista toimenpiteistä 31 päivänä maaliskuuta 2011 annetun päätöksen EKP/2011/4 (4), Portugalin valtion liikkeeseen laskemien tai takaamien jälkimarkkinakelpoisten velkainstrumenttien vakuuskelpoisuutta koskevista väliaikaisista toimenpiteistä 7 päivänä heinäkuuta 2011 annetun päätöksen EKP/2011/10 (5) sekä Helleenien tasavallan liikkeeseen laskemien tai täysimääräisesti takaamien jälkimarkkinakelpoisten velkainstrumenttien vakuuskelpoisuutta koskevista väliaikaisista toimenpiteistä 19 päivänä joulukuuta 2012 annetun päätöksen EKP/2012/32 (6) sisältö olisi myös sisällytettävä eurojärjestelmän rahoitusoperaatioihin ja vakuuskelpoisuuteen liittyvien väliaikaisia toimenpiteitä koskeviin suuntaviivoihin.

               (3)

               Näiden toimien, jotka toteutetaan laatimalla uudelleen suuntaviivat EKP/2012/18, olisi lisäksi mahdollistettava se, että jäsenvaltiot voivat panna luottotukea koskevat lisätoimenpiteet täytäntöön niiden vastapuoliin sovellettavassa sopimus- ja sääntelyjärjestelmässä.

               (4)

               Päätökset EKP/2011/4, EKP/2011/10, EKP/2012/32 ja EKP/2012/34 olisi näin ollen kumottava,

         ON HYVÄKSYNYT TÄMÄN PÄÄTÖKSEN:
   1 artikla
   Päätösten EKP/2011/4, EKP/2011/10, EKP/2012/32 ja EKP/2012/34 kumoaminen
   1.   Kumotaan päätökset EKP/2011/4, EKP/2011/10, EKP/2012/32 ja EKP/2012/34 3 päivästä toukokuuta 2013.
   2.   Viittauksia kumottuihin päätöksiin pidetään viittauksina suuntaviivoihin EKP/2013/4.
   2 artikla
   Voimaantulo
   Tämä päätös tulee voimaan 22 päivänä maaliskuuta 2013.

      Tehty Frankfurt am Mainissa 20 päivänä maaliskuuta 2013.

            EKP:n puheenjohtaja

         Mario DRAGHI

      (1)  EUVL L 331, 14.12.2011, s. 1.

      (2)  EUVL L 14, 18.1.2013, s. 22.

      (3)  EUVL L 218, 15.8.2012, s. 20.

      (4)  EUVL L 94, 8.4.2011, s. 33.

      (5)  EUVL L 182, 12.7.2011, s. 31.

      (6)  EUVL L 359, 29.12.2012, s. 74.


title: 2007/44/EY: Euroopan keskuspankin päätös, tehty 15 päivänä joulukuuta 2006 , kansallisten keskuspankkien keskinäisiä Euroopan keskuspankin pääoman osuuksien siirtoja ja maksetun pääoman tarkistamista koskevien yksityiskohtaisten sääntöjen vahvistamisesta (EKP/2006/23)

text:
               31.1.2007

               FI

               Euroopan unionin virallinen lehti

               L 24/5

      EUROOPAN KESKUSPANKIN PÄÄTÖS,
   tehty 15 päivänä joulukuuta 2006,
   kansallisten keskuspankkien keskinäisiä Euroopan keskuspankin pääoman osuuksien siirtoja ja maksetun pääoman tarkistamista koskevien yksityiskohtaisten sääntöjen vahvistamisesta
   (EKP/2006/23)
   (2007/44/EY)
   EUROOPAN KESKUSPANKIN NEUVOSTO, joka
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 28.5 artiklan,
   sekä katsoo seuraavaa:

               (1)

               Kansallisille keskuspankeille Euroopan keskuspankin (EKP) merkityn pääoman korotetussa jakoperusteessa (jäljempänä ’pääoman jakoperuste’) annettujen painoarvojen (jäljempänä ’painoarvot’) tarkistaminen kansallisten keskuspankkien prosenttiosuuksista Euroopan keskuspankin pääoman merkitsemisen jakoperusteessa 15 päivänä joulukuuta 2006 tehdyn päätöksen EKP/2006/21 (1) mukaisesti edellyttää, että EKP:n neuvosto vahvistaa yksityiskohtaiset säännöt, joita sovelletaan Euroopan keskuspankkijärjestelmään (EKPJ) 31 päivänä joulukuuta 2006 kuuluvien kansallisten keskuspankkien keskinäisiin pääoman osuuksien siirtoihin. Näin varmistetaan, että osuuksien jakauma vastaa tehtyjä tarkistuksia. Tämän vuoksi on tehtävä uusi EKP:n päätös, jolla kumotaan kansallisten keskuspankkien keskinäisiä Euroopan keskuspankin pääoman osuuksien siirtoja ja maksetun pääoman tarkistamista koskevien yksityiskohtaisten sääntöjen vahvistamisesta 22 päivänä huhtikuuta 2004 tehty päätös EKP/2004/7 1 päivästä tammikuuta 2007. (2)

               (2)

               Bulgarian National Bank ja Banca Naţională a României liittyvät EKPJ:ään vasta 1 päivänä tammikuuta 2007, mitä merkitsee sitä, että perussäännön 28.5 artiklan nojalla tehtäviä pääoman osuuksien siirtoja ei sovelleta niihin tässä yhteydessä.

               (3)

               Euroopan keskuspankin pääoman maksamisen edellyttämistä rahaliittoon osallistuvia kansallisia keskuspankkeja koskevista toimenpiteistä 15 päivänä joulukuuta 2006 tehdyssä päätöksessä EKP/2006/22 (3) määritetään euron käyttöön ottaneiden jäsenvaltioiden kansallisten keskuspankkien (jäljempänä ’rahaliittoon osallistuvat kansalliset keskuspankit’) maksettavaksi tulevan EKP:n pääoman määrä ja maksutapa, kun korotettu pääoman jakoperuste otetaan huomioon. Euroopan keskuspankin pääoman maksamisen edellyttämistä rahaliittoon osallistumattomien jäsenvaltioiden kansallisia keskuspankkeja koskevista toimenpiteistä18 päivänä joulukuuta 2006 tehdyssä päätöksessä EKP/2006/26 (4) määritetään prosenttiosuus, joka sellaisten jäsenvaltioiden kansallisten keskuspankkien, jotka eivät 1 päivänä tammikuuta 2007 ole ottaneet euroa käyttöön (jäljempänä ’rahaliittoon osallistumattomat kansalliset keskuspankit’), on maksettava 1 päivänä tammikuuta 2007, kun korotettu pääoman jakoperuste otetaan huomioon.

               (4)

               Banka Slovenijea lukuun ottamatta rahaliittoon osallistuvat kansalliset keskuspankit ovat jo maksaneet osuutensa EKP:n merkitystä pääomasta Euroopan keskuspankin pääoman maksamisen edellyttämistä rahaliittoon osallistuvien jäsenvaltioiden kansallisia keskuspankkeja koskevista toimenpiteistä 22 päivänä huhtikuuta 2004 tehdyssä päätöksessä EKP/2004/6 (5) edellytetyllä tavalla. Tämän vuoksi päätöksen EKP/2006/22 2 artiklan 1 kohdassa todetaan, että kukin rahaliittoon osallistuva kansallinen keskuspankki tapauksesta riippuen joko siirtää tietyn lisäsumman EKP:lle tai saa tietyn summan takaisin EKP:ltä, jotta päästään päätöksen EKP/2006/22 1 artiklan taulukossa esitettyihin määriin.

               (5)

               Lisäksi Banka Slovenijen suorittamasta Euroopan keskuspankin pääoman maksamisesta ja valuuttavarantosaamisten siirrosta sekä sen osuuksista Euroopan keskuspankin vararahastoihin ja varauksiin 30 päivänä joulukuuta 2006 tehdyn päätöksen EKP/2006/30 (6) 2 artiklan 1 ja 2 kohdassa määrätään, että Banka Slovenijen, josta tulee rahaliittoon osallistuva kansallinen keskuspankki 1 päivästä tammikuuta 2007, on suoritettava jäljellä oleva osuus merkitsemästään EKP:n pääomasta, jotta päästään määrään, joka on esitetty sen nimen perässä päätöksen EKP/2006/22 1 artiklan taulukossa, jossa korotettu pääoman jakoperuste on otettu huomioon.

               (6)

               Myös rahaliittoon osallistumattomat kansalliset keskuspankit, Bulgarian National Bankia ja Banca Naţională a Românieita lukuun ottamatta, ovat jo maksaneet osuutensa EKP:n merkitystä pääomasta Euroopan keskuspankin pääoman maksamisen edellyttämistä rahaliittoon osallistumattomien jäsenvaltioiden kansallisia keskuspankkeja koskevista toimenpiteistä 23 päivänä huhtikuuta 2004 tehdyssä päätöksessä EKP/2004/10 (7) edellytetyllä tavalla. Tämän perusteella päätöksen EKP/2006/26 2 artiklan 1 kohdassa todetaan, että kukin niistä, tapauksesta riippuen, joko siirtää tietyn lisäsumman EKP:lle tai saa tietyn summan takaisin EKP:ltä, jotta päästään päätöksen EKP/2006/26 1 artiklan taulukossa esitettyihin määriin. Päätöksen EKP/2006/26 2 artiklan 2 kohdassa todetaan, että Bulgarian National Bankin ja Banca Naţională a Româniein tulisi siirtää EKP:lle kyseisen päätöksen 1 artiklan taulukossa niiden nimien perässä ilmoitettu määrä,

         ON PÄÄTTÄNYT SEURAAVAA:
   1 artikla
   Pääoman osuuksien siirtäminen
   Kun otetaan huomioon se osuus EKP:n pääomasta, jonka kukin kansallinen keskuspankki Bulgarian National Bankia ja Banca Naţională a Românieita lukuun ottamatta on merkinnyt 31 päivään joulukuuta 2006 mennessä, ja se osuus EKP:n pääomasta, jonka kukin näistä kansallisista keskuspankeista merkitsee 1 päivästä tammikuuta 2007 alkaen sen seurauksena, että painoarvoja pääoman jakoperusteessa on tarkistettu päätöksen EKP/2006/21 2 artiklassa esitetyllä tavalla, nämä kansalliset keskuspankit suorittavat keskinäisiä pääoman osuuksien siirtoja EKP:lle suoritettujen ja EKP:n suorittamien siirtojen välityksellä sen varmistamiseksi, että pääoman osuuksien jakauma 1 päivästä tammikuuta 2007 vastaa tarkistettuja painoarvoja. Tätä tarkoitusta varten tämän artiklan nojalla ja ilman, että edellytettäisiin mitään muuta muodollisuutta tai toimea, kukin näistä kansallisista keskuspankeista siirtää tai vastaanottaa 1 päivänä tammikuuta 2007 EKP:n merkitystä pääomasta sen osuuden, joka on esitetty sen nimen perässä tämän päätöksen liitteessä I olevan taulukon neljännessä sarakkeessa, jolloin ’+’ tarkoittaa pääoman osuutta, jonka EKP siirtää kansalliselle keskuspankille, ja ’-’ pääoman osuutta, jonka kansallinen keskuspankki siirtää EKP:lle.
   2 artikla
   Maksetun pääoman tarkistaminen
   1.   Kun otetaan huomioon se EKP:n pääoman määrä, jonka kukin kansallinen keskuspankki on (mahdollisesti) maksanut, ja se EKP:n pääoman määrä, jonka kukin kansallinen keskuspankki maksaa 1 päivänä tammikuuta 2007, kuten päätöksen EKP/2006/22 1 artiklassa määrätään rahaliittoon osallistuvien kansallisten keskuspankkien osalta ja päätöksen EKP/2006/26 1 artiklassa rahaliittoon osallistumattomien kansallisten keskuspankkien osalta, jokainen kansallinen keskuspankki joko siirtää tai vastaanottaa ensimmäisenä tammikuun 1 päivän 2007 jälkeisenä Euroopan laajuisen automatisoidun reaaliaikaisen bruttomaksujärjestelmän (TARGET) aukiolopäivänä nettomääräisen summan, joka esitetään sen nimen perässä tämän päätöksen liitteessä II olevan taulukon neljännessä sarakkeessa, jolloin ’+’ tarkoittaa määrää, jonka kansallinen keskuspankki siirtää EKP:lle, ja ’-’ määrää, jonka EKP siirtää kyseiselle kansalliselle keskuspankille.
   2.   EKP ja kansalliset keskuspankit, joiden on 1 kohdan nojalla suoritettava siirto, siirtävät kukin erikseen ensimmäisenä tammikuun 1 päivän 2007 jälkeisenä TARGETin aukiolopäivänä koron, joka kertyy niiden siirrettävinä olevista määristä 1 päivästä tammikuuta 2007 aina siirtopäivään saakka. Tämän koron siirtäjät ja vastaanottajat ovat samat kuin niiden määrien siirtäjät ja vastaanottajat, joille korko kertyy.
   3 artikla
   Yleiset määräykset
   1.   Edellä 2 artiklassa kuvatut siirrot suoritetaan TARGETin välityksellä.
   2.   Mikäli kansallisella keskuspankilla ei ole pääsyä TARGETiin, 2 artiklassa esitetyt määrät siirretään hyvittämällä tiliä, jonka EKP tai kansallinen keskuspankki ilmoittaa hyvissä ajoin.
   3.   Edellä 2 artiklan 2 kohdan nojalla kertyvä korko lasketaan päiväkohtaisesti käyttämällä todelliset päivät/360 -laskentamenetelmää ja korkoa, joka on sama kuin EKPJ:n viimeisimmässä perusrahoitusoperaatiossa käyttämä marginaalikorko.
   4.   EKP ja kansalliset keskuspankit, joiden on suoritettava siirto 2 artiklan nojalla, antavat myöhemmin tarvittavat ohjeet, jotta tällaiset siirrot kyetään suorittamaan asianmukaisesti ja ajoissa.
   4 artikla
   Loppumääräys
   1.   Tämä päätös tulee voimaan 1 päivänä tammikuuta 2007.
   2.   Päätös EKP/2004/7 kumotaan 1 päivästä tammikuuta 2007.
   3.   Päätökseen EKP/2004/7 tehtyjen viittausten katsotaan koskevan tätä päätöstä.

      Tehty Frankfurt am Mainissa 15 päivänä joulukuuta 2006.

            EKP:n puheenjohtaja

         Jean-Claude TRICHET

      (1)  Katso tämän virallisen lehden sivu 1.

      (2)  EUVL L 205, 9.6.2004, s. 9.

      (3)  Katso tämän virallisen lehden sivu 3.

      (4)  Katso tämän virallisen lehden sivu 15.

      (5)  EUVL L 205, 9.6.2004, s. 7.

      (6)  Katso tämän virallisen lehden sivu 17.

      (7)  EUVL L 205, 9.6.2004, s. 19.

      LIITE II
      KANSALLISTEN KESKUSPANKKIEN MERKITSEMÄ PÄÄOMA

                  Merkitty osuus 31 päivänä joulukuuta 2006
                  (euroa)

                  Merkitty osuus 1 päivästä tammikuuta 2007
                  (euroa)

                  Siirrettävä osuus
                  (euroa)

                     Rahaliittoon osallistuva kansallinen keskuspankki

                  Nationale Bank van België / Banque nationale de Belgique

                  141 910 195,14

                  142 334 199,56

                  + 424 004,42

                  Deutsche Bundesbank

                  1 176 170 750,76

                  1 182 149 240,19

                  +5 978 489,43

                  Bank of Greece

                  105 584 034,30

                  104 659 532,85

                  - 924 501,45

                  Banco de España

                  432 697 551,32

                  434 917 735,09

                  +2 220 183,77

                  Banque de France

                  827 533 093,09

                  828 813 864,42

                  +1 280 771,33

                  Central Bank and Financial Services Authority of Ireland

                  51 300 685,79

                  51 183 396,60

                  - 117 289,19

                  Banca d'Italia

                  726 278 371,47

                  721 792 464,09

                  -4 485 907,38

                  Banque centrale du Luxembourg

                  8 725 401,38

                  9 073 027,53

                  + 347 626,15

                  De Nederlandsche Bank

                  222 336 359,77

                  224 302 522,60

                  +1 966 162,83

                  Oesterreichische Nationalbank

                  115 745 120,34

                  116 128 991,78

                  + 383 871,44

                  Banco de Portugal

                  98 233 106,22

                  98 720 300,22

                  + 487 194,00

                  Banka Slovenije

                  18 613 818,63

                  18 399 523,77

                  - 214 294,86

                  Suomen Pankki

                  71 711 892,59

                  71 708 601,11

                  -3 291,48

                     Rahaliittoon osallistumaton kansallinen keskuspankki

                  Bulgarian National Bank

                  0

                  50 883 842,67

                  Ei sovellettavissa

                  Česká národní banka

                  81 155 136,30

                  79 957 855,35

                  -1 197 280,95

                  Danmarks Nationalbank

                  87 159 414,42

                  87 204 756,07

                  +45 341,65

                  Eesti Pank

                  9 927 369,94

                  9 810 391,04

                  - 116 978,90

                  Central Bank of Cyprus

                  7 234 070,02

                  7 195 054,85

                  -39 015,17

                  Latvijas Banka

                  16 571 585,02

                  16 204 715,21

                  - 366 869,81

                  Lietuvos bankas

                  24 623 661,42

                  24 068 005,74

                  - 555 655,68

                  Magyar Nemzeti Bank

                  77 259 867,83

                  75 700 733,22

                  -1 559 134,61

                  Bank Ċentrali ta' Malta / Central Bank of Malta

                  3 600 341,00

                  3 583 125,79

                  -17 215,21

                  Narodowy Bank Polski

                  285 912 705,92

                  280 820 283,32

                  -5 092 422,60

                  Banca Naţională a României

                  0

                  145 099 312,72

                  Ei sovellettavissa

                  Národná banka Slovenska

                  39 770 691,11

                  38 970 813,50

                  - 799 877,61

                  Sveriges riksbank

                  134 292 162,94

                  134 298 089,46

                  +5 926,52

                  Bank of England

                  800 321 860,47

                  802 672 023,82

                  +2 350 163,35

                  Yhteensä (1):

                  5 564 669 247,19

                  5 760 652 402,58

                  0

         (1)  Pyöristämisen vuoksi yhteenlasketut määrät eivät mahdollisesti vastaa kaikkien esitettyjen lukujen summaa.

      LIITE II
      .KANSALLISTEN KESKUSPANKKIEN MAKSAMA PÄÄOMA

                  Maksettu osuus 31 päivänä joulukuuta 2006
                  (euroa)

                  Maksettu osuus 1 päivästä tammikuuta 2007
                  (euroa)

                  Siirrettävä määrä
                  (euroa)

                     Rahaliittoon osallistuva kansallinen keskuspankki

                  Nationale Bank van België / Banque nationale de Belgique

                  141 910 195,14

                  142 334 199,56

                  + 424 004,42

                  Deutsche Bundesbank

                  1 176 170 750,76

                  1 182 149 240,19

                  +5 978 489,43

                  Bank of Greece

                  105 584 034,30

                  104 659 532,85

                  - 924 501,45

                  Banco de España

                  432 697 551,32

                  434 917 735,09

                  +2 220 183,77

                  Banque de France

                  827 533 093,09

                  828 813 864,42

                  +1 280 771,33

                  Central Bank and Financial Services Authority of Ireland

                  51 300 685,79

                  51 183 396,60

                  - 117 289,19

                  Banca d'Italia

                  726 278 371,47

                  721 792 464,09

                  -4 485 907,38

                  Banque centrale du Luxembourg

                  8 725 401,38

                  9 073 027,53

                  + 347 626,15

                  De Nederlandsche Bank

                  222 336 359,77

                  224 302 522,60

                  +1 966 162,83

                  Oesterreichische Nationalbank

                  115 745 120,34

                  116 128 991,78

                  + 383 871,44

                  Banco de Portugal

                  98 233 106,22

                  98 720 300,22

                  + 487 194,00

                  Banka Slovenije

                  1 302 967,30

                  18 399 523,77

                  +17 096 556,47

                  Suomen Pankki

                  71 711 892,59

                  71 708 601,11

                  -3 291,48

                     Rahaliittoon osallistumaton kansallinen keskuspankki

                  Bulgarian National Bank

                  0

                  3 561 868,99

                  +3 561 868,99

                  Česká národní banka

                  5 680 859,54

                  5 597 049,87

                  -83 809,67

                  Danmarks Nationalbank

                  6 101 159,01

                  6 104 332,92

                  +3 173,91

                  Eesti Pank

                  694 915,90

                  686 727,37

                  -8 188,53

                  Central Bank of Cyprus

                  506 384,90

                  503 653,84

                  -2 731,06

                  Latvijas Banka

                  1 160 010,95

                  1 134 330,06

                  -25 680,89

                  Lietuvos bankas

                  1 723 656,30

                  1 684 760,40

                  -38 895,90

                  Magyar Nemzeti Bank

                  5 408 190,75

                  5 299 051,33

                  - 109 139,42

                  Bank Ċentrali ta' Malta / Central Bank of Malta

                  252 023,87

                  250 818,81

                  -1 205,06

                  Narodowy Bank Polski

                  20 013 889,41

                  19 657 419,83

                  - 356 469,58

                  Banca Naţională a României

                  0

                  10 156 951,89

                  +10 156 951,89

                  Národná banka Slovenska

                  2 783 948,38

                  2 727 956,95

                  -55 991,43

                  Sveriges riksbank

                  9 400 451,41

                  9 400 866,26

                  + 414,85

                  Bank of England

                  56 022 530,23

                  56 187 041,67

                  + 164 511,44

                  Yhteensä (1):

                  4 089 277 550,12

                  4 127 136 230,00

                  +37 858 679,88

         (1)  Pyöristämisen vuoksi yhteenlasketut määrät eivät mahdollisesti vastaa kaikkien esitettyjen lukujen summaa.


title: 2005/756/EY: Neuvoston päätös, tehty 17 päivänä lokakuuta 2005, Haitin kanssa AKT–EY-kumppanuussopimuksen 96 artiklan mukaisesti käydyn kuulemismenettelyn päättämisestä tehdyn päätöksen 2001/131/EY kumoamisesta

text:
               28.10.2005

               FI

               Euroopan unionin virallinen lehti

               L 285/45

      NEUVOSTON PÄÄTÖS,

   tehty 17 päivänä lokakuuta 2005,
   Haitin kanssa AKT–EY-kumppanuussopimuksen 96 artiklan mukaisesti käydyn kuulemismenettelyn päättämisestä tehdyn päätöksen 2001/131/EY kumoamisesta
   (2005/756/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen,
   ottaa huomioon 1 päivänä huhtikuuta 2003 voimaan tulleen AKT–EY-kumppanuussopimuksen (1) ja erityisesti sen 96 artiklan,
   ottaa huomioon neuvostossa kokoontuneiden jäsenvaltioiden hallitusten edustajien sisäisen sopimuksen AKT–EY-kumppanuussopimuksen täytäntöönpanemiseksi toteutettavista toimenpiteistä ja noudatettavista menettelyistä (2) ja erityisesti sen 3 artiklan,
   ottaa huomioon komission ehdotuksen,
   sekä katsoo seuraavaa:

               (1)

               Taloudellisen avun toimittaminen Haitille keskeytettiin osittain päätöksen 2001/131/EY (3) nojalla AKT–EY-kumppanuussopimuksen 96 artiklan 2 kohdan c alakohdassa tarkoitettuna aiheellisena toimenpiteenä.

               (2)

               Päätöksen 2004/681/EY voimassaolo päättyy 31 päivänä joulukuuta 2005, ja sen mukaan toimenpiteitä on tarkasteltava uudelleen kuuden kuukauden kuluttua.

               (3)

               Maaliskuussa 2005 työryhmä, jonka perustivat Haitissa Euroopan unionin puheenjohtajamaa, Euroopan komissio ja jäsenvaltioiden edustajat Haitissa, laati arviointikertomuksen siitä, missä määrin on noudatettu Haitin hallituksen antamia erityissitoumuksia, joissa sitouduttiin kunnioittamaan AKT–EY-kumppanuussopimuksen 9 artiklassa määriteltyjä olennaisia osia, erityisesti ihmisoikeuksia sekä demokratian periaatteita ja oikeusvaltioperiaatetta perustuslakiin perustuvan demokraattiseen hallinnon palauttamiseksi maahan.

               (4)

               Nykytilanne Haitilla on erittäin huolestuttava turvallisuuden, ihmisoikeuksien kunnioittamisen ja köyhyyden osalta. Tämä vahvistettiin Yhdistyneiden Kansakuntien turvallisuusneuvoston tarkkailijoiden raportissa huhtikuussa 2005. Kansainvälinen yhteisö on kuitenkin useaan otteeseen vahvistanut sitoumuksensa tukea väliaikaishallitusta ja Haitin kansaa niiden pyrkimyksissä demokratiaan ja taloudelliseen ja sosiaaliseen kehitykseen.

               (5)

               Euroopan unionin on syytä luottaa siihen, että väliaikaishallitus hallitsee poliittisen siirtymisen erityisesti järjestämällä vapaat ja rehelliset vaalit täysin ilmoitetun aikataulun mukaisesti,

         ON PÄÄTTÄNYT SEURAAVAA:
   1 artikla
   Kumotaan päätös 2001/131/EY.
   2 artikla
   Tämä päätös julkaistaan Euroopan unionin virallisessa lehdessä. Tämän päätöksen liitteenä oleva kirje lähetetään Haitin viranomaisille.
   3 artikla
   Päätös annetaan kokonaisuudessaan välittömästi tiedoksi Euroopan parlamentille.

      Tehty Luxemburgissa 17 päivänä lokakuuta 2005.

            Neuvoston puolesta

            Puheenjohtaja

         M. BECKETT

      (1)  EYVL L 317, 15.12.2000, s. 3.

      (2)  EYVL L 317, 15.12.2000, s. 376.

      (3)  EYVL L 48, 17.2.2001, s. 31. Päätös sellaisena kuin se on viimeksi muutettuna päätöksellä 2004/681/EY (EUVL L 311, 8.10.2004, s. 30).

      LIITE
      Arvoisa herra,
      Euroopan unioni pitää Cotonoun sopimuksen 9 artiklan määräyksiä äärimmäisen tärkeinä.
      AKT–EY-kumppanuus rakentuu ihmisoikeuksien kunnioittamiselle, demokratian periaatteille ja oikeusvaltioperiaatteelle. Ne ovat Cotonoun sopimuksen olennaisia osia ja näin ollen suhteidemme perusta.
      Tästä syystä Euroopan unioni on seurannut tiiviisti Haitin siirtymävaihetta, joka alkoi johdollanne väliaikaishallituksen nimittämisellä; väliaikaishallitus vannoi virkavalan 17. maaliskuuta 2004 Caricomin ja OAS:n suunnitelmaan perustuvan laajan kuulemismenettelyn päätteeksi.
      Euroopan komission edustajat kävivät kanssanne Brysselissä 12. toukokuuta 2004 keskusteluja, joissa tarkasteltiin väliaikaishallituksen poliittista ohjelmaa perustuslakiin perustuvan demokraattisen hallinnon palauttamiseksi. Euroopan unioni pani merkille komissiolle toimittamassanne, 25. toukokuuta 2004 päivätyssä kirjeessä antamanne sitoumukset, jotka koskevat erityisesti ihmisoikeustilanteen kohentamista ja demokratian periaatteiden – sisältäen myös vapaiden ja rehellisten vaalien järjestämisen – sekä oikeusvaltioperiaatteen ja hyvän hallintotavan omaksumista. Näiden kehitysyhteistyöllemme edelleen olennaisen tärkeiden sitoumusten pitäisi ajan myötä johtaa poliittisen vakauden lisääntymiseen Haitissa.
      Euroopan unioni on seurannut tiiviisti tilanteen kehittymistä Haitissa kaikilla rintamilla ja osallistunut hyvin aktiivisesti kansainvälisen yhteisön toimiin Haitin auttamiseksi sen kunnianhimoisella ja hankalalla matkalla kohti demokraattista hallintoa. Uskomme vakaasti, että Haitin väestöllä on oikeus parempaan elämään turvallisessa ja vakaassa Haitissa, jossa kunnioitetaan täysin ihmisoikeuksia sekä demokratian, oikeusvaltion ja hyvän hallintotavan periaatteita.
      Kuten tiedätte, Euroopan unioni oli johtavassa asemassa väliaikaisen yhteistyökehyksen laatimisessa ja hyväksymisessä ja antoi Washingtonin konferenssissa vuonna 2004 suurimman yksittäisen avustussitoumuksen Haitin kehittämistä varten. Sen jälkeen on tapahtunut paljon edistystä ja rahoitusvirrat ovat kasvamassa toivotun suuruisiksi, koska maiden valmius hyödyntää rahoitusta ja teknistä apua on parantunut.
      Euroopan unioni on toiminut tiiviissä yhteistyössä kaikkien merkittävimpien kansainvälisten toimijoiden kanssa ja ilmaissut täyden tukensa YK:n MINUSTAH-joukoille ja niiden pyrkimykselle avustaa Haitin hallitusta ja kansallisia poliisivoimia saamaan maassa aikaan syksyllä 2005 järjestettävien vaalien sekä kestävän kehityksen ohjelmien onnistuneen täytäntöönpanon edellyttämät turvalliset ja vakaat olot.
      Euroopan unioni on arvioinut poliittisella ja taloudellisella rintamalla saavutettua edistystä omasta toimestaan ja turvallisuusneuvoston Haiti-raporttien avulla. Uskomme, että rahoitustuen lisääminen edistäisi demokratiaprosessia Haitissa ja olemme näin ollen päättäneet, että päätöksen 2001/131/EY nojalla käyttöön otetut toimenpiteet kumotaan ja että Haitin kanssa palataan täysimääräiseen yhteistyöhön, jossa hyödynnetään kaikkia käytettävissä olevia välineitä, mahdollinen talousarvioapu mukaan lukien. Kyseisten toimenpiteiden mukaan yhdeksännen EKR:n Haitia koskeva maaohjelma oli määrä allekirjoittaa kansallisten vaalien jälkeen uuden demokraattisesti valitun hallituksen kanssa. Yhdeksännen EKR:n varoja kohdennetaan parhaillaan Haitin hallituksen kanssa ja maaohjelma allekirjoitetaan nyt heti, kun varat on saatu kohdennettua. On tärkeää, että tämä saadaan tehtyä mahdollisimman pian, jotta Haitin väestöä hyödyttävät toimet saadaan myös nopeasti pantua täytäntöön. Haluamme korostaa kuitenkin sitä, että olemme edelleen huolissamme maanne tilanteesta.
      Yhteistyön onnistumiseksi on tärkeää, että tällä hetkellä puutteellista avun vastaanottokykyä vahvistetaan harjoittamalla hyvää hallintoa ja toteuttamalla toimenpiteitä avun hallinnointivalmiuksien kehittämiseksi. Euroopan unioni edellyttää, että väliaikaishallitus ja piakkoin valittava Haitin hallitus toteuttavat tätä varten tarvittavat toimenpiteet. Täytäntöönpanoa koskevat menettelyt mukautetaan maan valmiuksiin hoitaa julkista taloutta.
      Euroopan unioni seuraa tiiviisti demokratiaprosessin kehittymistä, erityisesti sitä, miten väliaikaishallitus onnistuu sitoumustensa täyttämisessä ihmisoikeuksien, kansallisen vuoropuhelun, demokratian periaatteiden ja taloushallinnon osalta sekä miten paikallis-, parlamentti- ja presidentinvaalien järjestämisessä edetään. Euroopan unioni tukee meneillään olevaa vaaliprosessia. Euroopan unioni edellyttää tässä yhteydessä, että väliaikaishallitus toteuttaa tehokkaita toimia sen varmistamiseksi, että ihmisoikeuksia kunnioitetaan ja oikeusvaltioperiaatteen omaksumisessa edistytään, mukaan lukien toimet ihmisoikeusloukkausten yhteydessä esiintyvän rankaisemattomuuden lopettamiseksi ja uusien uudistusten toteuttaminen Haitin kansallisissa poliisivoimissa ja oikeuslaitoksessa. Euroopan unioni kehottaa myös Haitin hallitusta jatkamaan poliittista vuoropuhelua kaikkien sellaisten poliittisten ja yhteiskunnallisten voimien kanssa, jotka luopuvat väkivallan käytöstä, jotta Haitissa saataisiin aikaan kestävä vakaus ja kansallinen sovinto. Panemme merkille vaaliaikataulun mahdollisen tarkistuksen, jonka mukaan paikallisvaalit järjestetään joulukuussa 2005 ja parlamentti- ja presidentinvaalien ensimmäinen kierros marraskuussa 2005 ja toinen kierros tammikuussa 2006, mikä mahdollistaa edelleen sen, että uusi hallitus voi aloittaa toimintansa helmikuussa 2006. Euroopan unioni kehottaa Haitin hallitusta pitämään sitoumuksensa valmistella ja järjestää vapaat ja rehelliset vaalit sekä korostaa sitä, että olisi vältettävä uusien lykkäysten tekemistä vaaliaikatauluun. Euroopan unioni puolestaan tukee vaalijärjestelyjä 18 miljoonalla eurolla. Tämän lisäksi Euroopan unioni harkitsee vaalitarkkailijoiden lähettämistä.
      Seuratakseen edelleen tiiviisti tilanteen kehittymistä Haitissa Euroopan unioni käy jatkuvasti vahvistettua poliittista vuoropuhelua Cotonoun sopimuksen mukaisesti Haitin nykyisen hallituksen ja vaaleissa valittavan uuden hallituksen kanssa.
      Kunnioittavasti,
      Brysselissä

            Komission puolesta

            Neuvoston puolesta


Avis juridique important

|

32001D0479

2001/479/EY: Neuvoston päätös, tehty 11 päivänä kesäkuuta 2001, alueiden komitean portugalilaisen varajäsenen nimeämisestä

Virallinen lehti nro L 173 , 27/06/2001 s. 0044 - 0044

Neuvoston päätös,tehty 11 päivänä kesäkuuta 2001,alueiden komitean portugalilaisen varajäsenen nimeämisestä(2001/479/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 263 artiklan,ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1),sekä katsoo, että alueiden komiteassa on vapautunut varsinaisen jäsenen paikka José Carlos das Dores ZORRINHOn erottua, mikä on annettu neuvostolle tiedoksi 15 päivänä maaliskuuta 2001,ottaa huomioon Portugalin hallituksen ehdotuksen,ON PÄÄTTÄNYT SEURAAVAA:Ainoa artiklaNimetään Luís Manuel Fernandes COELHO alueiden komitean varsinaiseksi jäseneksi José Carlos das Dores ZORRINHOn tilalle tämän jäljellä olevaksi toimikaudeksi eli 25 päivään tammikuuta 2002 saakka.Tehty Luxemburgissa 11 päivänä kesäkuuta 2001.Neuvoston puolestaPuheenjohtajaA. Lindh(1) EYVL L 28, 4.2.1998, s. 19.


Avis juridique important

|

31988D0389

88/389/ETY: Neuvoston päätös, tehty 22 päivänä kesäkuuta 1988, komission laatimasta aromien valmistukseen käytettävien raaka-aineiden ja muiden aineiden luettelosta

Virallinen lehti nro L 184 , 15/07/1988 s. 0067 - 0067 Suomenk. erityispainos Alue 13 Nide 17 s. 0083  Ruotsink. erityispainos Alue 13 Nide 17 s. 0083

NEUVOSTON PÄÄTÖS,tehty 22 päivänä kesäkuuta 1988,komission laatimasta aromien valmistukseen käytettävien raaka-aineiden ja muiden aineiden luettelosta (88/389/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 213 artiklan,sekä katsoo, ettäneuvosto on antanut elintarvikkeisiin käytettäviä aromeita ja niiden valmistukseen käytettäviä raaka-aineita koskevan jäsenvaltioiden lainsäädännön lähentämisestä direktiivin 87/388/ETY(1) 22 päivänä kesäkuuta 1988,on ilmeistä, että tiedon hankkiminen aromien valmistukseen käytettävistä raaka-aineista ja muista aineista on suotavaa arvioitaessa toisaalta aromeihin ja niiden valmistukseen käytettäviin raaka-aineisiin liittyviä kysymyksiä ja toisaalta niitä koskevia tarvittavia yhteisön toimenpiteitä, jaasiaa koskevan tiedon hankkimista voidaan helpottaa siten, että komissio tekee luettelon kyseisistä raaka-aineista ja muista aineista,ON PÄÄTTÄNYT SEURAAVAA:1 artikla 1. Komissio laatii 24 kuukauden kuluessa tämän päätöksen antamisesta ja kuultuaan jäsenvaltioita luettelon:- arominlähteistä, jotka muodostuvat elintarvikkeista, ja yrteistä ja mausteista, joita normaalisti pidetään elintarvikkeina;- arominlähteistä, jotka muodostuvat kasvis- tai eläinraakaaineista, joita ei normaalisti pidetä elintarvikkeina;- aromiaineista, joita saadaan soveltuvilla fysikaalisilla tai entsymaattisilla tai mikrobiologisilla menetelmillä kasvistai eläinraaka-aineista;- kemiallisesti syntesoiduista tai kemiallisesti erotetuista aromiaineista, jotka ovat kemiallisesti identtisiä sellaisissa elintarvikkeissa tai yrteissä tai mausteissa luontaisesti esiintyvien aromiaineiden kanssa, joita normaalisti pidetään elintarvikkeina;- kemiallisesti syntesoiduista tai kemiallisesti erotetuista aromiaineista, jotka ovat kemiallisesti identtisiä sellaisissa kasvis- tai eläinraakaaineissa luontaisesti esiintyvien aromiaineiden kanssa, joita ei normaalisti pidetä elintarvikkeina;- muista kemiallisesti syntesoiduista tai kemiallisesti erotetuista aromiaineista kuin neljännessä ja viidennessä luetelmakohdassa tarkoitetuista;- raaka-aineista, joita käytetään savuaromien ja paistoaromien valmistukseen ja reaktioolosuhteista, joissa niitä valmistetaan.2. Komissio pitää 1 kohdassa tarkoitetun luettelon ajan tasalla.Tehty Luxemburgissa 22 päivänä kesäkuuta 1988.Neuvoston puolestaPuheenjohtajaM. BANGEMANN(1) EYVL N:o L 184, 15.7.1988, s. 61


title: 2013/560/EU: Euroopan parlamentin päätös, annettu 17 päivänä huhtikuuta 2013 , vastuuvapauden myöntämisestä Euroopan ammatillisen koulutuksen kehittämiskeskuksen talousarvion toteuttamisesta varainhoitovuonna 2011

text:
               16.11.2013

               FI

               Euroopan unionin virallinen lehti

               L 308/174

      EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   vastuuvapauden myöntämisestä Euroopan ammatillisen koulutuksen kehittämiskeskuksen talousarvion toteuttamisesta varainhoitovuonna 2011
   (2013/560/EU)
   EUROOPAN PARLAMENTTI, joka

               —

               ottaa huomioon Euroopan ammatillisen koulutuksen kehittämiskeskuksen lopullisen tilinpäätöksen varainhoitovuodelta 2011,

               —

               ottaa huomioon tilintarkastustuomioistuimen kertomuksen Euroopan ammatillisen koulutuksen kehittämiskeskuksen tilinpäätöksestä varainhoitovuodelta 2011 sekä keskuksen vastaukset (1),

               —

               ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan ammatillisen koulutuksen kehittämiskeskuksen perustamisesta 10. helmikuuta 1975 annetun neuvoston asetuksen (ETY) N:o 337/75 (4) ja erityisesti sen 12 a artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä työllisyyden ja sosiaaliasioiden valiokunnan lausunnon (A7-0073/2013),

               1.

               myöntää Euroopan ammatillisen koulutuksen kehittämiskeskuksen johtajalle vastuuvapauden keskuksen talousarvion toteuttamisesta varainhoitovuonna 2011;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan ammatillisen koulutuksen kehittämiskeskuksen johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 388, 15.12.2012, s. 17.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EYVL L 39, 13.2.1975, s. 1.

      (5)  EYVL L 357, 31.12.2002, s. 72.

         EUROOPAN PARLAMENTIN PÄÄTÖSLAUSELMA,
      annettu 17 päivänä huhtikuuta 2013,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan ammatillisen koulutuksen kehittämiskeskuksen talousarvion toteuttamisesta varainhoitovuonna 2011
      EUROOPAN PARLAMENTTI, joka

                  —

                  ottaa huomioon Euroopan ammatillisen koulutuksen kehittämiskeskuksen lopullisen tilinpäätöksen varainhoitovuodelta 2011,

                  —

                  ottaa huomioon tilintarkastustuomioistuimen kertomuksen Euroopan ammatillisen koulutuksen kehittämiskeskuksen tilinpäätöksestä varainhoitovuodelta 2011 sekä keskuksen vastaukset (1),

                  —

                  ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

                  —

                  ottaa huomioon Euroopan ammatillisen koulutuksen kehittämiskeskuksen perustamisesta 10. helmikuuta 1975 annetun neuvoston asetuksen (ETY) N:o 337/75 (4) ja erityisesti sen 12 a artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön sekä työllisyyden ja sosiaaliasioiden valiokunnan lausunnon (A7-0073/2013),

                  A.

                  toteaa, että Euroopan ammatillisen koulutuksen kehittämiskeskus (jäljempänä ’keskus’) perustettiin Thessalonikiin neuvoston asetuksella (ETY) N:o 337/75;

                  B.

                  ottaa huomioon, että tilintarkastustuomioistuin on todennut saaneensa kohtuullisen varmuuden siitä, että keskuksen varainhoitovuoden 2011 tilit ovat luotettavat ja tilien perustana olevat toimet ovat lailliset ja asianmukaiset;

                  C.

                  ottaa huomioon, että parlamentti myönsi 10. toukokuuta 2012 keskuksen johtajalle vastuuvapauden keskuksen talousarvion toteuttamisesta varainhoitovuonna 2010 (6) ja vastuuvapauspäätökseen liitetyssä päätöslauselmassa se muun muassa

                              —

                              pani merkille, että keskus on sitoutunut käyttämään Norjalta ja Islannilta aiempina vuosina saadut rahoitusosuudet loppuun vuonna 2012; kehotti keskusta tiedottamaan vastuuvapauden myöntävälle viranomaiselle kyseisten rahoitusosuuksien käytöstä;

                              —

                              piti myönteisenä, että keskus aikoo vähentää entisestään määrärahojen siirtämistä seuraavalle vuodelle seuraamalla talousarvion toteuttamista (maksusitoumusmäärärahat, maksumäärärahat) ja hankintaprosessia vakiomallien avulla;

                              —

                              kehotti keskusta toteuttamaan lisätoimia määrärahasiirtojen vähentämiseksi ja siten noudattamaan tarkemmin vuotuisperiaatetta; muistutti keskusta siitä, että tämä voidaan tehdä lisäämällä ohjelmasuunnittelun ja valvontajärjestelmien tarkkuutta ja käynnistämällä hankinnat aikaisemmassa vaiheessa kalenterivuotta;

                              —

                              kehotti keskusta mahdollisuuksien mukaan vähentämään budjettikohtien välisiä siirtoja, jotta voidaan soveltaa erittelyperiaatetta;

                              —

                              pani merkille, että tulosarviointijärjestelmä on otettu täysimääräisesti käyttöön, ja kannusti keskusta kehittämään edelleen laadullista arviointia, jotta voidaan täydentää indikaattoreihin perustuvaa määrällisempää tulosarviointia;

                              —

                              kehotti keskusta ilmoittamaan vastuuvapauden myöntävälle viranomaiselle sisäisen tarkastuksen antamien muiden suositusten täytäntöönpanon etenemisestä;

                  D.

                  ottaa huomioon, että keskuksen lopullinen talousarvio vuodeksi 2011 oli 18 870 845 euroa, kun se oli 18 250 000 euroa vuonna 2010, mikä merkitsee 3,21 prosentin lisäystä;

                  E.

                  ottaa huomioon, että unionin maksuosuus keskuksen talousarvioon varainhoitovuonna 2011 oli 16 987 000 euroa, kun se oli 16 920 000 euroa vuonna 2010, mikä merkitsee 0,39 prosentin lisäystä;

                  F.

                  ottaa huomioon, että tilikauden tulos oli 483 296,74 euroa tappiollinen;

         Talousarvio- ja varainhallinto

                  1.

                  panee merkille varainhoitovuotta 2011 koskevasta keskuksen tilinpäätöksestä, että keskukselle myönnettiin 1 106 655 euron suuruinen lisätalousarvio ja että lopullinen talousarvio oli tämän jälkeen 18 870 845 euroa;

                  2.

                  panee merkille, että keskuksen lopullista tilinpäätöstä vuodelta 2011 koskevassa johtokunnan lausunnossa todetaan, että unionin maksuosuudella rahoitettu vuoden 2011 talousarvio on toteutettu täysimääräisesti;

                  3.

                  panee merkille, että keskus saa vuosittain rahoitusta kahdelta kolmannelta maalta, jotka hyötyvät sen tekemästä työstä; panee merkille, että Norjan ja Islannin maksuosuus keskuksen talousarvioon varainhoitovuonna 2011 oli 407 066,59 euroa; muistuttaa, että näitä rahoitusosuuksia hallinnoidaan käyttötarkoitukseensa sidottuina tuloina, joten varat on kohdistettava tiettyihin hankkeisiin; pitää myönteisenä, että vuonna 2011 päästiin tavoitteeseen ja 100 prosenttia suunnitellusta talousarviosta toteutettiin; kehottaa keskusta tiedottamaan vastuuvapauden myöntävälle viranomaiselle kyseisten maksuosuuksien käytöstä;

                  4.

                  panee tyytyväisenä merkille, että vuotuisen työohjelman täytäntöönpanon ja resurssien hyödyntämisen seurantaa ja siitä raportointia varten on kehitetty kattava sarja prosesseja; toteaa kuitenkin, että lisäparannuksia tarvitaan, sillä yhteensä 77 määrärahasiirrosta 67 tehtiin vuoden 2011 lopulla, mikä osoittaa, että talousarvion suunnittelussa ja ohjelmasuunnittelussa on heikkouksia; kehottaa toteuttamaan rakenteellisia toimia tilanteen korjaamiseksi;

                  5.

                  panee tyytyväisenä merkille, että peruuntuneiden maksumäärärahojen osuus oli 14 prosenttia vuonna 2010 ja se laski 5,2 prosenttiin vuonna 2011;

         Määrärahasiirrot varainhoitovuodelta toiselle

                  6.

                  panee merkille tilinpäätöksestä, että 900 000 euroa (viisi prosenttia) siirrettiin vuodelle 2012; panee lisäksi merkille, että määrärahoja siirrettiin seuraavalle varainhoitovuodelle 600 000 euroa osastossa 2 ”hallintomenot” (37 prosenttia osaston 2 kokonaismäärärahoista); kehottaa keskusta tiedottamaan vastuuvapauden myöntävälle viranomaiselle toimista, joita se on toteuttanut tilanteen korjaamiseksi, sillä kohtuuttoman suuri määrärahasiirtojen määrä osastossa 2 on vastoin talousarvion vuotuisuuden periaatetta;

                  7.

                  panee merkille, että keskus on jaksottanut osaston 3 määrärahansa vuodesta 2004 lähtien, mikä selittää sen, miksi operatiiviseen toimintaan liittyvät määrärahasiirrot eivät näy talousarvion toteutumalaskelmassa johtokunnan hyväksymiä erikseen esitettyjä siirtoja lukuun ottamatta;

         Määrärahasiirrot budjettikohdasta toiseen

                  8.

                  panee merkille, että keskus siirsi 699 920 euroa osastosta 1 osastoihin 2 ja 3 (204 620 euroa osastoon 1 ja 495 300 euroa osastoon 2) varainhoitoasetuksen 23 artiklan mukaisesti; kehottaa keskusta tiedottamaan vastuuvapauden myöntävälle viranomaiselle toimista, joita se on toteuttanut tilanteen korjaamiseksi, koska se osoittaa, että talousarvion suunnittelu ja ohjelmointi on ollut puutteellista, ja tilanne on erittelyperiaatteen vastainen;

         Avustusten myöntäminen

                  9.

                  panee merkille tilintarkastustuomioistuimen kertomuksesta, että keskus rahoittaa ammatillisen koulutuksen avustuksia vuosittain noin miljoonalla eurolla; toteaa myös, että vuoden 2010 avustusten päättämisessä ilmeni merkittäviä viiveitä, sillä edunsaajat esittivät toimintaa koskevat loppukertomuksensa myöhässä, ja keskus itsekin tarkasti kyseiset kertomukset ja käsitteli loppumaksut määräajan jälkeen; pyytää keskusta tiedottamaan vastuuvapauden myöntävälle viranomaiselle toimista, joita se on toteuttanut puutteen korjaamiseksi;

                  10.

                  toteaa, että keskuksen mukaan vuonna 2011 esiintyneet viiveet vuoden 2010 avustusten loppumaksujen suorittamisessa johtuivat vuoden 2010 erityisen vaativasta työohjelmasta, jonka lisäksi ongelmana oli verkoston koordinoinnista vastaavan ryhmän tilapäinen, ennakoimattomasta pitkäaikaisesta poissaolosta johtuva vajaamiehitys;

         Henkilöresurssit

                  11.

                  toteaa, että 31. joulukuuta 2011 henkilöstötaulukon 101 virasta täytettynä oli 97;

                  12.

                  pitää myönteisenä, että keskus sai vuonna 2010 valmiiksi palvelukseenottoa varten reaaliaikaisen RECON-välineen, jonka avulla keskus voi nopeuttaa ja tehostaa palvelukseen ottamista;

                  13.

                  pahoittelee, että uuden johtajan rekrytointimenettely ei tuottanut tulosta vuonna 2011 ja että tätä 15. lokakuuta 2010 lähtien avoimena ollutta virkaa ei täytetty vuoden 2012 aikana;

         Toiminnan tuloksellisuus

                  14.

                  panee tyytyväisenä merkille, että keskus on vastuuvapauden myöntävän viranomaisen pyynnön mukaisesti asettanut saataville Ganttin prosessikaavion kaikista vuoden 2011 tärkeimmistä operaatioistaan;

                  15.

                  panee merkille keskuksen tilinpäätöksestä, että tulosarviointijärjestelmä on otettu täysimääräisesti käyttöön, ja kannustaa keskusta kehittämään edelleen laadullista arviointia, jotta voidaan täydentää tulosindikaattoreihin perustuvaa määrällisempää tulosarviointia;

                  16.

                  pyytää komissiota kartoittamaan yhdessä Euroopan koulutussäätiön, Euroopan ammatillisen koulutuksen kehittämiskeskuksen, Euroopan elin- ja työolojen kehittämissäätiön sekä Euroopan työterveys- ja työturvallisuusviraston kanssa tarkemmin virastojen nykyistä keskinäistä synergiaa sekä raportoimaan vastuuvapauden myöntävälle viranomaiselle näiden neljän viraston integraation mahdollisesta syventämisestä; pyytää kyseisiä virastoja ja komissiota arvioimaan, voisiko tiiviimpi yhteistyö johtaa mittakaavaetuihin ja tulosten optimointiin;

         Yhteistyö Euroopan koulutussäätiö (ETF) kanssa

                  17.

                  panee merkille, että keskuksen ja Euroopan koulutussäätiön (ETF) välinen yhteistyösopimus uusittiin marraskuussa 2009 kaudeksi 2010–2013; ottaa huomioon, että keskus ja ETF laativat joka vuosi yhteistyönsä puitteissa yhteisen työohjelman, joka liitetään kummankin viraston työohjelmaan;

                  18.

                  toteaa, että vuonna 2011 keskus ja ETF tekivät yhteistyötä entistäkin järjestelmällisemmin saadakseen siitä mahdollisimman paljon etua tehtäviensä hoitamiseen ja että tämä johti tietojen jakamiseen tarkoitettujen seminaarien järjestämiseen, yhteistyöhön tutkintojen kehittämisen ja yhteisten unionin tason välineiden täytäntöönpanon alalla sekä yhteistyöhön ehdokasmaiden vuoden 2012 edistymiskertomusten valmistelussa osana ammatillisen koulutuksen eurooppalaisen yhteistyön tehostamisesta laaditun Bruggen julkilausuman seurantaa;

         Sisäinen tarkastus

                  19.

                  panee tyytyväisenä merkille keskuksen 23. helmikuuta 2012 päivätyllä kirjeellä toimittaman tiedon, että kaikki sisäisen tarkastuksen vuonna 2009 antamat seitsemän suositusta oli pantu täytäntöön joulukuun 2011 loppuun mennessä; kehottaa keskusta ilmoittamaan vastuuvapauden myöntävälle viranomaiselle vuotta 2010 koskevien suositusten täytäntöönpanon etenemisestä;

                  20.

                  pitää myönteisenä 23. helmikuuta 2012 päivätyllä kirjeellä toimitettua tietoa, että keskus on täyttänyt täysimääräisesti kaikki sisäisen valvonnan standardin 8 perusvaatimukset vuoden 2011 loppuun mennessä; panee merkille, että keskus on sitoutunut täyttämään sisäisen valvonnan standardin 10 perusvaatimukset vuoden 2012 ensimmäisellä puoliskolla;

         Sisäisen tarkastuksen toiminta

                  21.

                  panee kuitenkin merkille keskuksen esittämät havainnot, joiden mukaan sisäisen tarkastuksen toiminnon tehtävistä huolehtivat nyt tapauksesta riippuen joko ulkoiset toimeksisaajat (esimerkiksi keskuksen talousohjelmisto (FIBUS) annettiin ulkopuolisen tahon tehtäväksi ja valmistui vuonna 2011) tai sisäiset hankeryhmät; toteaa lisäksi, että keskus on nyt dokumentoinut kaikki tärkeimmät menettelynsä (ulkopuolinen tarkastaja kiinnitettiin ohjaamaan kyseistä prosessia) ja että vuotuisen työohjelman ja vaikuttavien valvontakeinojen täytäntöönpanon varmistamiseksi on järjestetty koulutusta;

                  22.

                  viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnan tuloksellisuudesta, varainhoidosta ja sen valvonnasta 17. huhtikuuta 2013 antamaansa päätöslauselmaan (7).

         (1)  EUVL C 388, 15.12.2012, s. 17.

         (2)  EYVL L 248, 16.9.2002, s. 1.

         (3)  EUVL L 298, 26.10.2012, s. 1.

         (4)  EYVL L 39, 13.2.1975, s. 1.

         (5)  EYVL L 357, 31.12.2002, s. 72.

         (6)  EUVL L 286, 17.10.2012, s. 148.

         (7)  Hyväksytyt tekstit, P7_TA(2013)0134 (katso tämän virallisen lehden sivu 374).


title: Neuvoston päätös, annettu 20 päivänä syyskuuta 2016, Euroopan ammatillisen koulutuksen kehittämiskeskuksen johtokunnan nimittämisestä

text:
               23.9.2016

               FI

               Euroopan unionin virallinen lehti

               C 348/10

         NEUVOSTON PÄÄTÖS,
   annettu 20 päivänä syyskuuta 2016,
   Euroopan ammatillisen koulutuksen kehittämiskeskuksen johtokunnan nimittämisestä
   (2016/C 348/06)
   EUROOPAN UNIONIN NEUVOSTO, joka
   ottaa huomioon Euroopan ammatillisen koulutuksen kehittämiskeskuksen perustamisesta 10 päivänä helmikuuta 1975 annetun neuvoston asetuksen (ETY) N:o 337/75 ja erityisesti sen 4 artiklan (1),
   ottaa huomioon Luxemburgin hallituksen toimittaman ehdotuksen,
   sekä katsoo seuraavaa:

               (1)

               Neuvosto nimitti 14 päivänä heinäkuuta 2015 (2) ja 14 päivänä syyskuuta 2015 (3) hyväksymillään päätöksillä Euroopan ammatillisen koulutuksen kehittämiskeskuksen johtokunnan jäsenet 18 päivänä syyskuuta 2015 alkavaksi ja 17 päivänä syyskuuta 2018 päättyväksi toimikaudeksi.

               (2)

               Kehittämiskeskuksen johtokunnan jäsenen paikka hallitusten edustajien ryhmässä on Kreikan käytettävissä Antonio DE CAROLIS in erottua.

               (3)

               Edellä mainitun keskuksen johtokuntaan olisi nimitettävä jäsenet jäljellä olevaksi toimikaudeksi, joka päättyy 17 päivänä syyskuuta 2018,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään seuraavat henkilöt Euroopan ammatillisen koulutuksen kehittämiskeskuksen johtokunnan jäseniksi jäljellä olevaksi toimikaudeksi eli 17 päivään syyskuuta 2018:
   HALLITUSTEN EDUSTAJAT:

               LUXEMBURG

               Gil BELLING

         2 artikla
   Tämä päätös julkaistaan tiedoksi Euroopan unionin virallisessa lehdessä.

      Tehty Brysselissä 20 päivänä syyskuuta 2016.

            Neuvoston puolesta

            Puheenjohtaja

         I. KORČOK

      (1)  EYVL L 39, 13.2.1975, s. 1.

      (2)  EUVL C 232, 16.7.2015, s. 2.

      (3)  EUVL C 305, 16.9.2015, s. 2.